text: মনোহরগঞ্জ (কুমিল্লা) প্রতিনিধি | ১২ ফেব্রুয়ারি ২০১৯, মঙ্গলবার, ৬:২৭
  প্রবাস জীবন কাটিয়ে দেশে ফিরছেন আদরের সন্তান। সেই সন্তানকে বিমানবন্দরে আনতে গিয়ে লাশ হয়ে ফিরলেন মা বাবা দুজনেই। মঙ্গলবার সকাল সাড়ে ৭ টায় মিরসরাইয়ের নিজামপুর এলাকায় কাভার্ড ভ্যানের ধাক্কায় মাইক্রোবাসের গ্যাস সিলিন্ডার বিস্ফোরণে দগ্ধ হয়ে ওই বৃদ্ধ দম্পত্তিসহ ঘটনাস্থলে নিহত হয়েছেন তিনজন এবং আহত হয়েছেন আরও চারজন। নিহতরা হলেন আবদুর রহমান (৭০) ও বিবি কুসুম বেগম (৬০)। তাদের বাড়ি কুমিল্লার মনোহরগঞ্জ উপজেলার হাসনাবাদ ইউনিয়নের কমলপুর গ্রামে। নিহত চালকের পরিচয় জানা যায়নি।